
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL TECHNINIŲ SĄLYGŲ STATINIAMS MELIORUOTOJE ŽEMĖJE PROJEKTUOTI IŠDAVIMO TAISYKLIŲ PATVIRTINIMO

1996 m. liepos 1 d. Nr. 283
Vilnius


Vadovaudamasis Lietuvos Respublikos melioracijos įstatymo 7 straipsnio 1 dalimi ir įgyvendindamas Lietuvos Respublikos Vyriausybės 2004 m. spalio 21 d. nutarimo Nr. 1316 „Dėl normatyvinių statinio saugos ir paskirties dokumentų normavimo sričių paskirstymo tarp valstybės institucijų“ 18 punktą,
t v i r t i n u Techninių sąlygų statiniams melioruotoje žemėje projektuoti išdavimo taisykles (pridedama).



ŽEMĖS ŪKIO MINISTRAS	VYTAUTAS EINORIS


PATVIRTINTA
Lietuvos Respublikos žemės ūkio ministro
1996 m. liepos 1 d. įsakymu Nr. 283 
(Lietuvos Respublikos žemės ūkio ministro
2025 m.  rugpjūčio 25 d. įsakymo 
Nr. 3D-441 redakcija)




 SKYRIUS


. Techninių sąlygų statiniams ir įrenginiams melioruotoje žemėje projektuoti (toliau – techninės sąlygos) išdavimo taisyklių (toliau – Taisyklės) tikslas – nustatyti techninių sąlygų rengimo ir išdavimo, prašymų pateikimo tvarką.
. Keliai, geležinkelio keliai ir jų įrenginiai, dujotiekiai, naftotiekiai, elektros tinklai, elektroninių ryšių tinklai, šilumos perdavimo tinklai, vandens tiekimo ir nuotekų tinklai, paviršinių nuotekų tinklai, vandens pralaidos, energijos iš atsinaujinančių išteklių gamybos inžineriniai statiniai, kiti transporto statiniai ir kiti pastatai bei įrenginiai (toliau – Statiniai) Lietuvos Respublikoje melioruotoje žemėje projektuojami tik turint Taisyklių nustatyta tvarka išduotas technines sąlygas.
. Taisyklės taip pat taikomos, kai Miško įveisimo privačioje ne miško žemėje tvarkos aprašo, patvirtinto Lietuvos Respublikos aplinkos ministro 2024 m. liepos 8 d. įsakymu Nr. D1-225 „Dėl Miško įveisimo privačioje ne miško žemėje tvarkos aprašo patvirtinimo“, nustatyta tvarka įveisiamas miškas žemės sklypo plotuose, įtrauktuose į melioruotos žemės apskaitą. 
. Taisyklės taikomos kai 2022–2030 metų plėtros programos valdytojos Lietuvos Respublikos žemės ūkio ministerijos žemės ir maisto ūkio, kaimo plėtros bei žuvininkystės plėtros programos pažangos priemonės Nr. 15-001-06-02-02 „Didinti ŠESD absorbcinius pajėgumus (atkuriant pelkių (durpžemių) hidrologinį režimą)“ aprašų, patvirtintų Lietuvos Respublikos žemės ūkio ministro 2022 m. balandžio 22 d. įsakymu Nr. 3D-269 „Dėl 2022–2030 metų plėtros programos valdytojos Lietuvos Respublikos žemės ūkio ministerijos žemės ir maisto ūkio, kaimo plėtros bei žuvininkystės plėtros programos pažangos priemonės Nr. 15-001-06-02-02 „Didinti ŠESD absorbcinius pajėgumus (atkuriant pelkių (durpžemių) hidrologinį režimą)“ patvirtinimo“, nustatyta tvarka atkuriamas pelkių (durpžemių) hidrologinis režimas.
. Technines sąlygas privalo gauti visi juridiniai ir fiziniai asmenys (toliau – užsakovai), kurie melioruotoje žemėje projektuoja Taisyklių 2 punkte nurodytus Statinius, įveisia mišką arba atkuria pelkių (durpžemių) hidrologinį režimą.
. Technines sąlygas parengia ir išduoda atsakingas savivaldybės administracijos padalinys Taisyklių nustatyta tvarka.
. Techninių sąlygų galiojimo laikas – 5 metai, jei statybą leidžiantis dokumentas negautas. Gavus statybą leidžiantį dokumentą, techninės sąlygos galioja iki statybos užbaigimo procedūrų užbaigimo dienos.

 SKYRIUS


. Techninės sąlygos rengiamos ir išduodamos vadovaujantis šiais teisės aktais:
. Lietuvos Respublikos melioracijos įstatymu;
. Lietuvos Respublikos statybos įstatymu;
. Lietuvos Respublikos vietos savivaldos įstatymu;
. Lietuvos Respublikos vandens įstatymu;
. Lietuvos Respublikos viešojo administravimo įstatymu;
. Lietuvos Respublikos specialiųjų žemės naudojimo sąlygų įstatymu;
. Lietuvos Respublikos dokumentų ir archyvų įstatymu;
. Lietuvos Respublikos saugomų teritorijų įstatymu;
. Lietuvos Respublikos elektroninių ryšių įstatymu;
. Lietuvos Respublikos kelių įstatymu;
. Lietuvos Respublikos geležinkelių transporto kodeksu;
. Lietuvos Respublikos atsinaujinančių išteklių energetikos įstatymu;
. melioracijos techniniu reglamentu MTR 1.05.01:2005 „Melioracijos statinių projektavimas“, patvirtintu Lietuvos Respublikos žemės ūkio ministro 2005 m. sausio 3 d. įsakymu Nr. 3D-1 „Dėl melioracijos techninio reglamento MTR 1.05.01:2005 „Melioracijos statinių projektavimas“ patvirtinimo“;
. melioracijos techniniu reglamentu MTR 1.07.01:2006 „Melioracijos statinių statybą leidžiantys dokumentai“, patvirtintu Lietuvos Respublikos žemės ūkio ministro 2006 m. sausio 10 d. įsakymu Nr. 3D-4 „Dėl melioracijos techninio reglamento MTR 1.07.01:2015 „Melioracijos statinių statybą leidžiantys dokumentai“ patvirtinimo“;
. melioracijos techniniu reglamentu MTR 2.02.01:2006 „Melioracijos statiniai. Pagrindiniai reikalavimai“, patvirtintu Lietuvos Respublikos žemės ūkio ministro 2006 m. sausio 9 d. įsakymu Nr. 3D-2 „Dėl melioracijos techninio reglamento MTR 2.02.01:2006 „Melioracijos statiniai. Pagrindiniai reikalavimai“ patvirtinimo“;
. Sausinamosios melioracijos projektavimo taisyklėmis ir Hidrotechnikos statinių projektavimo taisyklėmis, patvirtintomis Lietuvos Respublikos žemės ūkio ministro 2004 m. rugpjūčio 5 d. įsakymu Nr. 3D-466 „Dėl melioracijos normatyvinių dokumentų patvirtinimo“;
. Elektroninių ryšių infrastruktūros įrengimo, žymėjimo, priežiūros ir naudojimo taisyklėmis, patvirtintomis Lietuvos Respublikos ryšių reguliavimo tarnybos direktoriaus 2011 m. spalio 14 d. nutarimu Nr. 1V-978 „Dėl Elektroninių ryšių infrastruktūros įrengimo, žymėjimo, priežiūros ir naudojimo taisyklių patvirtinimo“; 
. Vandens pralaidų konstrukcinių sprendinių taikymo melioracijos statinių statyboje taisyklėmis, patvirtintomis Lietuvos Respublikos žemės ūkio ministro 2009 m. kovo 17 d. įsakymu Nr. 3D-171 „Dėl Vandens pralaidų konstrukcinių sprendinių taikymo melioracijos statinių statyboje taisyklių patvirtinimo (Dėl Vamzdinių vandens pralaidų konstrukcinių sprendinių taikymo melioracijos statinių statyboje taisyklių patvirtinimo)“;
. Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ nuostatais, patvirtintais Lietuvos Respublikos aplinkos ministro 2004 m. rugsėjo 27 d. įsakymu Nr. D1-502 „Dėl Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ nuostatų patvirtinimo“;
. Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ prieigos suteikimo taisyklėmis, patvirtintomis viešosios įstaigos Statybos sektoriaus vystymo agentūros direktoriaus 2025 m. gegužės 21 d. įsakymu Nr. BV-38-(1.12E) „Dėl viešosios įstaigos Statybos sektoriaus vystymo agentūros tvarkomų Lietuvos Respublikos statybos leidimų ir statybos valstybinės priežiūros informacinės sistemos „Infostatyba“, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemos ir Žemėtvarkos planavimo dokumentų rengimo informacinės sistemos prieigos suteikimo taisyklių patvirtinimo“;
. Miško įveisimo privačioje ne miško žemėje tvarkos aprašu, patvirtintu Lietuvos Respublikos aplinkos ministro 2024 m. liepos 8 d. įsakymu Nr. D1-225 „Dėl Miško įveisimo privačioje ne miško žemėje tvarkos aprašo patvirtinimo“;
. Medžių savaiminukais apaugusios ne miško žemės inventorizacijos ir įtraukimo į miško žemės apskaitą tvarkos aprašą, patvirtintą Lietuvos Respublikos aplinkos ministro 2024 m. liepos 10 d. įsakymu Nr. D1-229 „Dėl Medžių savaiminukais apaugusios ne miško žemės inventorizacijos ir įtraukimo į miško žemės apskaitą tvarkos aprašo patvirtinimo“;
. 2022–2030 metų plėtros programos valdytojos Lietuvos Respublikos žemės ūkio ministerijos žemės ir maisto ūkio, kaimo plėtros bei žuvininkystės plėtros programos pažangos priemonės Nr. 15-001-06-02-02 „Didinti ŠESD absorbcinius pajėgumus (atkuriant pelkių (durpžemių) hidrologinį režimą)“ aprašų, patvirtintų Lietuvos Respublikos žemės ūkio ministro 2022 m. balandžio 22 d. įsakymu Nr. 3D-269 „Dėl 2022–2030 metų plėtros programos valdytojos Lietuvos Respublikos žemės ūkio ministerijos žemės ir maisto ūkio, kaimo plėtros bei žuvininkystės plėtros programos pažangos priemonės Nr. 15-001-06-02-02 „Didinti ŠESD absorbcinius pajėgumus (atkuriant pelkių (durpžemių) hidrologinį režimą)“ patvirtinimo“;
. geodezijos ir kartografijos techninių reikalavimų reglamentu GKTR 2.01:2023 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarkos aprašas“, patvirtintu Lietuvos Respublikos aplinkos ministro 2023 m. rugsėjo 26 d. įsakymu Nr. D1-324 „Dėl geodezijos ir kartografijos techninių reikalavimų reglamento GKTR 2.01:2023 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarkos aprašas“ patvirtinimo“;
. statybos techniniu reglamentu STR 1.01.03:2017 „Statinių ir patalpų klasifikavimas“, patvirtintu Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių ir patalpų klasifikavimas“ patvirtinimo“.

 SKYRIUS


. Taisyklėse vartojamos sąvokos suprantamos taip, kaip jos apibrėžtos Lietuvos Respublikos melioracijos įstatyme, Lietuvos Respublikos statybos įstatyme, Lietuvos Respublikos geodezijos ir kartografijos įstatyme, Lietuvos Respublikos specialiųjų žemės naudojimo sąlygų įstatyme, Lietuvos Respublikos elektroninių ryšių įstatyme, Lietuvos Respublikos vandens įstatyme, Lietuvos Respublikos kelių įstatyme, statybos techniniuose reglamentuose ir melioracijos techniniuose reglamentuose. 

 SKYRIUS


. Techninės sąlygos išduodamos:
. naudojantis Lietuvos Respublikos statybos leidimų ir statybos valstybinės priežiūros informacine sistema „Infostatyba“, kartu su savivaldybių administracijų nustatytais specialiaisiais architektūros reikalavimais;
. savivaldybės administracijai pateikus prašymą per E. pristatymo sistemą, kitomis elektroninių ryšių priemonėmis (prašymas pasirašytas kvalifikuotu elektroniniu parašu (.adoc arba .pdf formatu)), paštu (prašymo skaitmeninę kopiją .pdf formatu), kreipiantis asmeniškai arba per atstovą, pateikus toliau išvardytus dokumentus: 
. nustatytos formos prašymą (1 priedas);
. žemės sklypo nuosavybės teisę ar kitą valdymo teisę patvirtinantį dokumentą (arba jo patvirtintą kopiją);
. planuojamos statybos ribų planą (M 1:500 arba M 1:2000) su jame pažymėtais esamais ir projektuojamais Statiniais ir žemės sklypų naudotojų ribomis, išlaikant reikalavimą, kad planas būtų įskaitomas.
. Savivaldybės administracijos atsakingas padalinys vadovaudamasis Lietuvos Respublikos viešojo administravimo įstatymo 10 straipsnio 4 dalies nuostatomis technines sąlygas išduoda per 20 darbo dienų nuo prašymo gavimo dienos.
. Techninės sąlygos išduodamos įveisiant mišką ne miško žemėje:
. kai melioruotoje žemėje įveisiamas miškas, gautą prašymą dėl miško įveisimo ne miško žemėje, reglamentuotą Miško įveisimo privačioje ne miško žemėje tvarkos aprašo, patvirtinto Lietuvos Respublikos aplinkos ministro 2024 m. liepos 8 d. įsakymu Nr. D1-225 „Dėl Miško įveisimo privačioje ne miško žemėje tvarkos aprašo patvirtinimo“, 7 punkto nuostatose, išnagrinėja Nacionalinė žemės tarnyba prie Aplinkos ministerijos (toliau – Nacionalinė žemės tarnyba) ir motyvuotą atsakymą pateikia per 10 darbo dienų nuo rašto gavimo dienos. 
. kai prašoma įtraukti medžių savaiminukais, kurių vidutinis amžius – mažesnis kaip 20 metų, apaugusį ne miško žemės plotą į miško žemės apskaitą, gautą prašymą įtraukti medžių savaiminukais, kurių vidutinis amžius – mažesnis kaip 20 metų, apaugusį ne miško žemės plotą į miško žemės apskaitą, reglamentuotą Medžių savaiminukais apaugusios ne miško žemės inventorizacijos ir įtraukimo į miško žemės apskaitą tvarkos aprašą, patvirtintą Lietuvos Respublikos aplinkos ministro 2024 m. liepos 10 d. įsakymu Nr. D1-229 „Dėl Medžių savaiminukais apaugusios ne miško žemės inventorizacijos ir įtraukimo į miško žemės apskaitą tvarkos aprašo patvirtinimo“, 13.2 papunkčio nuostatose, išnagrinėja Valstybinė miškų tarnyba ir motyvuotą atsakymą pateikia per 10 darbo dienų nuo rašto gavimo dienos. 
. Užsakovui techninės sąlygos (2 priedas) išduodamos arba teikiamas motyvuotas sprendimas, kai užsakovo pateikti dokumentai netenkina nustatytų reikalavimų neišduoti techninių sąlygų tokiu būdu, kaip buvo pateiktas prašymas, arba būdu, koks buvo nurodytas jo prašyme:
. per Elektroninius valdžios vartus; 
. įteikiant užsakovui ar jo įgaliotam atstovui atvykus į savivaldybę;
. išsiunčiant paštu arba elektroniniu paštu.
. Savivaldybės administracijos atsakingam padaliniui pritarus įtraukti medžių savaiminukais, kurių vidutinis amžius – mažesnis kaip 20 metų, apaugusį ne miško žemės plotą į miško žemės apskaitą ar miško įveisimui melioruotoje žemėje, jis su atsakymu pateikia drenažo sistemomis arba melioracijos grioviais nusausinto ploto plano M 1:2000 ištrauką ir miško įveisimo technines sąlygas.
. Visoms išduotoms techninėms sąlygoms (2 priedas) teisės aktų nustatyta tvarka suteikiamas registracijos numeris ir registracijos data.
. Jei po techninių sąlygų išdavimo paaiškėja, kad užsakovas pateikė ne visus privalomus dokumentus ar klaidinančius duomenis apie projektuojamus Statinius, arba pažeidus Taisyklių nustatytą tvarką, savivaldybės administracijos atsakingas padalinys, išdavęs technines sąlygas, pripažįsta jas negaliojančiomis ir apie tai praneša užsakovui.
. Jeigu techninių sąlygų galiojimo laiku keičiami projektuojamo Statinio parametrai, statybos vieta ir jo paskirtis arba būtina nukrypti nuo išduotose techninėse sąlygose nurodytų reikalavimų, užsakovas privalo gauti naujas technines sąlygas.

 SKYRIUS


. Rengiant technines sąlygas Statiniams melioruotoje žemėje projektuoti, nustatoma:
. iškelti visus esamus melioracijos statinius, kurių priežiūrai, remontui ir (ar) rekonstrukcijai būtini žemės kasybos darbai arba to reikalauja projektuojamo Statinio įrengimo, statybos arba jo naudojimo sąlygos;
. melioracijos statinius, kurių iškelti į kitą vietą nėra galimybės, pertvarkyti taip, kad jų konstrukcijos būtų patvarios, ilgaamžės ir jų priežiūrai nereikėtų atlikti žemės kasimo darbų. Drenažo rinktuvams naudojami aukšto atsparumo gniuždymui plastikiniai, gelžbetoniniai ir kitokie vamzdžiai. Jų priežiūrai rengiami kontroliniai šuliniai;
. melioracijos statiniams perkelti į kitą vietą arba jiems pertvarkyti užsakovas savo lėšomis parengia melioracijos statinių projektą melioracijos techninio reglamento MTR 1.05.01:2005 „Melioracijos statinių projektavimas“, patvirtinto Lietuvos Respublikos žemės ūkio ministro 2005 m. sausio 3 d. įsakymu Nr. 3D-1 „Dėl melioracijos techninio reglamento MTR 1.05.01:2005 „Melioracijos statinių projektavimas“ patvirtinimo“, nustatyta tvarka;
. kai negalima taikyti 18.1 ir 18.2 papunkčių reikalavimų, blogos būklės melioracijos statinius būtina rekonstruoti, kai projektuojamų inžinerinių tinklų statybos darbai numatomi po melioracijos statiniais uždaru būdu (pradūrimo ar kryptinio gręžimo būdais).  
. Inžinerinius tinklus ir kitus statinius draudžiama įrengti virš vandens pralaidų ir jų antgalių tvirtinimo vietų arba po jomis.
. Inžineriniai tinklai tiesiami uždaru būdu (pradūrimo ar kryptinio gręžimo būdais), projektuojami vienu metru žemiau, negu projektinio gylio griovio ir (ar) sureguliuoto upelio dugnas, nurodant jų paklojimo po grioviu altitudę. Didesnį projektuojamų inžinerinių tinklų gylį po projektinio griovio dugnu nustato normatyviniai Statinio saugos ir paskirties dokumentai.
. Griovio ir (ar) sureguliuoto upelio ruože, kurį kerta inžineriniai tinklai, dugnas tvirtinamas gelžbetoninėmis plokštėmis P-15-10 arba P-5-10 ant tvirto pagrindo.
. Kertamo griovio ruože ir (ar) sureguliuoto upelio ant šlaito viršutinės briaunos inžinerinių tinklų trasos pažymimos įspėjamaisiais ženklais, kurių aukštis ne mažiau kaip 1,2 metro nuo žemės. Ant ženklo įrengiama informacinė lentelė.

 SKYRIUS


. Užsakovas, parengęs projektinę dokumentaciją, privalo ją suderinti su savivaldybės administracijos atsakingu padaliniu. Parengtas projektas derinamas: 
. savivaldybės administracijos specialistas, atsakingas už melioraciją ant pagrindinių brėžinių komplekto kiekviename lape uždeda specialų spaudą arba padaro įrašą, kurį pasirašo, nurodydamas organizacijos pavadinimą, savo vardą ir pavardę bei datą; 
. elektroninėmis priemonėmis derinant parengtą projektą savivaldybės administracijos specialistas pasirašo kvalifikuotu elektroniniu parašu (.adoc arba .pdf formatu). 
. Taisyklių nustatyta tvarka surinktus žemės savininkų asmens duomenis savivaldybių administracijos tvarko sprendimų priėmimo, pranešimų ir informacijos dėl techninių sąlygų melioruotoje žemėje išdavimo tikslu, vadovaudamosi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais teisės aktais, reglamentuojančiais saugų duomenų tvarkymą.
. Ginčai, kilę dėl techninių sąlygų išdavimo, motyvuoto sprendimo jų neišduoti arba techninių sąlygų atšaukimo, sprendžiami teisės aktų nustatyta tvarka.

______________


Techninių sąlygų statiniams melioruotoje
žemėje projektuoti išdavimo taisyklių
 priedas

(Prašymo forma)

	
(užsakovo pavadinimas)

	
(užsakovo duomenys)

..................................................................................................
(savivaldybės, kuriai siunčiamas prašymas, pavadinimas)

PRAŠYMAS
DĖL TECHNINIŲ SĄLYGŲ IŠDAVIMO

_____________ Nr. _____ 
(data)   (registracijos numeris)
______________
(dokumento sudarymo vieta)

Prašau išduoti technines sąlygas	
	
(statinio pavadinimas)
	projektuoti.

Projektavimo pradžia................................................................
	(data)
Projektavimo pabaiga...............................................................
	(data)
PRIDEDAMA:
1. Žemės sklypo nuosavybės teisę ar kitą valdymo teisę patvirtinantis dokumentas;
2. Planuojamos statybos ribų planas (M 1:500 ar M 1:2000) su jame pažymėtais esamais ir projektuojamais statiniais ir žemės sklypų naudotojų ribomis.


						
	(Pareigų pavadinimas) 	(Parašas) 	(Vardas ir pavardė)


Pastaba. Registracijos numeris nurodomas, jeigu užsakovas yra juridinis asmuo.
______________


Techninių sąlygų statiniams melioruotoje
žemėje projektuoti išdavimo taisyklių
 priedas

(Techninių sąlygų forma)

	 SAVIVALDYBĖS ADMINISTRACIJA
	(savivaldybės pavadinimas)


TECHNINĖS SĄLYGOS STATINIAMS MELIORUOTOJE ŽEMĖJE PROJEKTUOTI
_____________ Nr. _____
______________
(dokumento sudarymo vieta)

	
(statinio pavadinimas)

	
(užsakovo pavadinimas)
REIKALAVIMAI:
1. Iškelti	
(melioracijos statinio arba jo dalies pavadinimas, vieta, konstrukcija, altitudės ir kt.)

	
2. Pertvarkyti	
(melioracijos statinio arba jo dalies pavadinimas, vieta, konstrukcija, altitudės ir kt.)

	
3. Įrengti	
(melioracijos statinio arba jo dalies pavadinimas, vieta, konstrukcija, altitudės ir kt.)

	
4. Kiti	

	
5. Techninės sąlygos galioja iki	

	
6. Šių sąlygų 1, 2, 3, 4 punktų duomenys nurodomi statybvietės ribų plane (M1:500 ar M 1:2000).


						
	(Pareigų pavadinimas) 	(Parašas) 	(Vardas ir pavardė)

						
	(Skyriaus vedėjas) 	(Parašas) 	(Vardas ir pavardė)






Pakeitimai:

1.

                    Lietuvos Respublikos žemės ūkio ministerija, Įsakymas
                
Nr. 3D-673,
2015-09-09,
paskelbta TAR 2015-09-09, i. k. 2015-13646                
Dėl žemės ūkio ministerijos 1996 m. liepos 1 d. įsakymo Nr. 283 „Dėl techninių sąlygų statiniams melioruotoje žemėje ir kaimo vietovėje projektuoti išdavimo“ pakeitimo

2.

                    Lietuvos Respublikos žemės ūkio ministerija, Įsakymas
                
Nr. 3D-441,
2025-08-25,
paskelbta TAR 2025-08-26, i. k. 2025-14347                
Dėl Lietuvos Respublikos žemės ūkio ministro 1996 m. liepos 1 d. įsakymo Nr. 283 „Dėl Techninių sąlygų statiniams melioruotoje žemėje projektuoti išdavimo taisyklių patvirtinimo“ pakeitimo


